CLARKSON FARMJA
11. FEJEZET
SMÚZOLÁS
Már alig vártam Alant, az építési vállalkozót,
hogy elkezdjük a bárányellető pajta étteremmé alakítását.
De mielőtt nekiláthattunk, kellett a helyi hatóság jóváhagyása.
Azért vagyok itt, hogy találkozzak a nővel,
Aki a nyugat-oxfordshire-i tanács tervosztályát vezeti.
Én most... Ha nem akarja, hogy lefilmezzük,
itt hagyjuk a kamerákat, a mikrofonokat, mindent,
és én bemegyek, mert ez a találkozó nagyon fontos.
Ha elszúrom, és konkrétan nemet mond,
az éves tervemnek annyi.
Itt is van.
Örvendek!
Köszönöm, hogy eljött.
A találkozó, ahol más osztályokról is jelen voltak felnőttek,
több mint egy órán át tartott.
És miután vége lett, Charlie-val meg kellett fejtenünk, hol is állunk.
Az üzletember, aki a tanács gazdasági fejlesztéséért felel,
akivel az imént találkoztunk, kimondottan támogatja.
Rengeteg embert hoznak a környékre,
de Joan a tervezési osztályról...
Nagyon világosan fogalmazott, hogy ez egy érzékeny hely.
Aggódik, mert ez a terület kiemelkedő természeti szépséget képvisel.
Nem tetszik neki a parkoló és a felfordulás, amit megértek. Rémes.
Nem tetszenek neki a mosdók.
-Ezt mind értem. -Igen.
Én úgy látom, a legfőbb aggodalma a helyiekkel kapcsolatos.
Beszélnünk kell a helyiekkel.
Pozitív hangvételben, Jeremy, ez az egy biztos.
Íme, a falu, úgy másfél kilométerre a bárányelletőtől,
ahol megvívjuk a csatámat.
Chadlington.
Az első évad után az itt élőket
bosszantotta leginkább a bolt népszerűsége.
Hogy megpróbáljam megnyerni őket,
úgy döntöttem, elindítom a szíveket és lelkeket célzó hadműveletet,
ami itt kezdődik, a vadvirágos rétjeimen.
Jó reggelt!
Mink van itt?
Az elmúlt két évben
a vadvirágmagjaim felét egy kertészeti egyesületnek
adományoztam.
Most visszatartok belőle egy kicsit, hogy a falunak adjam.
Ez a kedvenc részem a farmon, ez a füves térség itt lent.
Mennyibe kerülne a vetőmag, ha eladnánk?
-Úgy 90-100 font kilónként. -100 font kilónként.
Ez messze a legértékesebb növény a farmon.
Valószínűleg.
Elvethetnénk ezt Chadlingtonban?
Igen. Adnának neki egy kis helyet.
-Elnézést, ez egy... -Igen, egy repülő.
Ide kerül majd a föld-levegő-rakétaelhárító rendszer.
Ritkán látni őket itt fent. De tudják, hogy forgatás van.
Nem, folyton itt repkednek.
Ha lelövök egyet, azt hiszik, baleset volt.
De ha kettőt vagy hármat lövök le,
a pilótaközösség rájön.
Na ja.
És találkozniuk kell a feleségekkel.
Így van.
Integetés a szomszédoknak, szívek-lelkek hadművelet indul!
Itt is vagyunk.
MEMORIAL HALL SPORT ÉS KÖZÖSSÉGI KLUB
Itt is van. A magom.
Kétszázötven font értékű vetőmag.
-Üdv! Sue itt van? -Melyik Sue?
Üdvözlöm!
-Cox. -Cox, nem, ő nincs itt.
Jöttem, hogy átadjam neki a magomat.
-Nincs itt. -Oké.
Végül találtam valakit, akinek kellett a magom.
Üdv!
Maga itt a kertész?
Nem, én a kuratórium elnöke vagyok.
Rendben. Tessék.
-Agárkosbor. -Csodás!
Szúnyoglábú bibircsvirág.
-Nagyon köszönjük, Jeremy! -Rendben. Én köszönöm.
Valójában a vadvirágmag csak a felvezetés volt.
Ha meg akarom nyerni a falut, sokkal nagyvonalúbb gesztust kell tennem.
Eszembe jutott egy ilyen.
Egy, kettő, három!
Tökéletes!
A Diddly Squat a Chadlington Football Club szponzora lesz.
Jó mez.
-Nagyon jó mez. -Az.
Megszólalt a síp,
és megkezdődött az első meccsem egy klub szponzoraként.
Chadlington FC vs. Chadlington Reserves.
-Hajrá, Chadlington! -Hajrá, Chad!
Fura, hogy a suliban együtt játszottam velük.
Ők voltak az eggyel idősebb csapat.
-Van focis fotód? -Van. Akkor hosszú hajam volt.
-Újabb frizura? -Igen.
Kicsit duci vagy.
-Hogy érted? -Dagadt.
Hajrá, Chadlington!
Szerencsére sokan eljöttek megnézni az új mezt.
Hajrá, Chad!
Beleértve Geraldot és a testvérét is.
Ez a mi labdánk.
A Chelsea összes focistájának tudod a nevét, igaz?
Az általad szponzorált csapat játékosainak a nevét is tudod?
-Persze, hogy tudom. -Dehogy tudod!
De igen. Elég egyszerű.
A szurkolók, igaz? Cooper, Cooper és Cooper.
-Egyet mondj! -Cooper, Cooper, Cooper.
Cooper...
-Aha. -És az ott Cooper.
-Egyszerűbb így a falusi élet. -Cooperék átvették a hatalmat.
Szép mentés!
Kaleb viszont könyörtelenül kommentálta a meccset.
Ez kamu!
Ez egy vicc, baszd meg!
Keljél már fel!
Josh, kelj fel!
Ha te vagy az Emirates igazgatója,
ilyen érzés lehet, amikor az Arsenalt nézed?
Mivel én vagyok ennek a csapatnak a szponzora, tudom, mit érezhet.
-Ez egy kicsit más. -Ugyanaz.
Nem, egy kicsit más.
Félidőben a játékosok nekiláttak az energiaitaloknak,
Gerald pedig körbevezetett minket a klubházban.
Ahol rájöttünk, hogy ő egy helyi legenda.
Ez nem te vagy, mert színes a fotó.
-Nézd, ott egy K. Cooper! -Persze, hogy ott van.
Ez itt a 80-as évek.
Gerald Cooper.
Hol vagy?
-Ez te vagy ugyanazzal a bajusszal? -Igen.
Istenem, ez te vagy!
Úgy nézel ki, mint egy popsztár a 80-as évekből,
aki fellépés után focizni megy.
Úgy néz ki, mint egy rabszolga.
A második félidőben felpörgött a meccs.
Jézusom!
-Igen! -Igen!
Csodálatos!
Hamarosan rájöttem, hogy a következő beruházásom
a csapat szponzoraként egy eredményjelző tábla kell legyen.
-Szerinted mennyi az állás? -Három-egy.
-Három-egy, szerinted pedig 4-1? -Szerintem 3-1.
-Kettő-kettő? -Nem.
Már 5-1.
Felhangzott a sípszó, ami egy jó meccs végét jelezte
a Chadlington FC számára.
-Hat-egy. -De a Chadlington maga ellen játszott.
Én pedig reméltem, hogy a befektetésem most megtérül.
Gondolod, ez megnyeri a szíveket és a lelkeket a faluban?
Igen.
KÉRJÜK A CIPŐT LEVENNI A MECCS UTÁN
Amíg én a helyieket puhítottam,
Charlie a képzőművészeti remekekkel díszített irodájában
keményen dolgozott az étterem építési engedélyének beadványán.
Jeremynek meg kell nyernie a plébániát, mert nekik komoly beleszólásuk van
a kérelem elbírálásába.
De igazából a nyugat-oxfordshire-i kerületi tanács
dönti el, hogy lesz-e étterem vagy sem.
Sok embernek kell örömöt szerezni a tervezési fázisban.
Ott van a rendőrség és a közútkezelő.
A közútkezelő rajta van a farmbolton.
A rendőrség minden másnap kiszáll, hogy figyelje a forgalmat.
Tehát meg kell terveznünk a ki- és bejutást.
A régészeti felmérést
és az ökológiai felmérést is végig kell csinálnunk.
Az Oxfordshire megyei tanács
tudni akarja majd, hogy van-e gazdasági haszna a étteremnek.
Meg kell győznünk a kiemelkedő természeti szépségű területet,
hogy az étterem nem lesz tájseb.
Tudatnunk kell velük, hová ültetünk minden egyes sövényt és bokrot,
hogy ne legyen fényszennyezés a völgyben.
Egy csomó munka és bürokratikus akadály, és muszáj tökéletesen eltalálni mindent.
Ezt nem lehet csak úgy odapottyantani a táj közepére.
Közben Dilwyn, az állatorvos látogatást tett a farmon.
De most az egyszer nem azért, hogy a karját feldugja egy állat fenekébe.
Nincs bunyó! Gyerünk! Jó kutya.
-Nem lehet farmod, ha nincs kutyád. -Nézd meg őket!
-Hát nem gyönyörűek? -Ugye?
-Igen. -Testvérek.
-Értem, igen. -Vörös labradorok.
-Nem sok van errefelé. -Nem.
Nem.
Sziasztok, kölykök! Hahó!
-Féreghajtásra lesz szükség. -Igen.
-Mikrochipre. -Igen.
-És... -Védőoltásokra.
-Igen.
Egyszerűen imádnivalók.
Hanyatt döntelek, és megcsiklandozom a pocakodat!
Ennyi volt, ami engem illet,
a gazdálkodásnak vége.
Jó kutya!
De bármennyire is szerettem volna egész nap labdázni velük,
nyilvánvalóan működtetni kellett a farmot.
Most, hogy nyakunkon volt az ősz,
el kellett vetnünk a jövő évi termést.
Miután a Clarkson farmja első évada után
sok gazda kegyetlenül kigúnyolt,
azt mondták, a háromméteres kultivátorom túl kicsi a traktoromhoz.
Idén nem fognak gúnyolódni, mert vettem egy újat.
Ez az.
Egy hatalmas, bonyolult, hat méter széles darab
a tudományból és a gépészmérnöki leleményből.
Jó, hogy ekkora traktorom van.
Rendben.
Első munkafázis. Emelés. Mehet is fel!
Basszus!
Le!
Ha nem emelem fel annyira... Ez a megoldás. Igen.
Jól van. Próbáljuk felemelni! Fel!
Jézusom!
Mi a...
Nem, ez nem jó. Mi a franc?
Krisztusom!
Megjósolható volt, hogy a vidéki Yoda épp ebben a pillanatban bukkan fel.
Nem mozdul.
Négy tonnányi gép van hátul.
Más hogyan boldogul vele?
Kell egy elülső nehezék, te idióta!
Miután Kaleb rögzítette a nehezéket...
Rendben. Ez megoldja a problémát?
Így rendben lesz.
...elindultam a szántóföldre.
Másfél tonna van elöl,
négy tonna hátul, és kilenc tonna középen.
Egy nehézgép érkezik ma reggel.
Itt vagyunk a szántóföldön.
Ez a gép nem olyan kultivátor, mint amit korábban használtunk.
És biztosan nem eke, ami káros a környezetre.
Menet közben beleforgat minden olyat, mint ez itt,
amit tavaly nem sikerült megfelelően betakarítani,
a talajba, és újra növekedésnek indulhat.
Amikor növekedni kezd, jövünk és mindent letarolunk,
és aztán tiszta lappal kezdünk,
azon nőhet a jövő évi termés.
Nem értem az elvet, de tudom, hogy kell csinálni.
Leengedés.
Mehet is.
Gazdálkodok!
Most jöttem rá, hogy ezen a szántóföldön kezdtem a farmerkarrieremet.
És most ez az első szántóföld, amit megművelek 2022-re.
Minden jól haladt.
Amíg több körrel később a traktor ismét rendetlenkedni nem kezdett.
Nem tudom...
Hogy lehet megfordítani, ha a kerekek nincsenek a földön?
Mi a franc?
A gond az volt, hogy mivel a Lambo felzabálta az üzemanyagot,
az üzemanyagtartály egyre könnyebb lett,
így elöl nem volt elég súly ahhoz, hogy a kerekek lent maradjanak.
Ez reménytelen.
Úgy döntöttem, visszamegyek az udvarba,
és tankolok, mielőtt elfajulnak a dolgok.
Gyerünk már!
Túl nagy a fordulatszám.
Próbáljuk meg a négykerék-meghajtást! Talán segít.
Próbáljuk meg ezt!
Nem! Basszus!
Nem lett jobb.
Hogy a faszba jutok ki innen?
Hoppácska!
Gyerünk már!
Jézusom!
Egyértelmű volt, hogy találnom kell némi plusz súlyt,
és szerencsére került is hamarosan.
Nem.
Jó! Készen állsz?
Kézifék! Fordítsd el a kéziféket!
Működik!
Bassza meg!
Másnap újabb talaj-előkészítést kellett volna végeznem,
de akadt egy sürgetőbb probléma.
Hiába próbáltam megnyerni a helyieket,
továbbra is folyamatosan érkeztek a panaszok.
Stresszesnek tűnsz.
"A hivatalos ellenőrzés alkalmával több mint 400 látogató
"és három óra sorban állás volt várható a farmboltban,
"az eredeti kisméretű egység
"ellátási gondokkal küzd, nehezen birkózik meg a feladattal."
"Ez nem várt átutazó forgalmat gerjeszt
"és környezeti problémákat okoz, amelyek hatással vannak a helyi..."
Nekem egy egész napba telt volna megírni ezt.
És küldtek egy fotót a buszról. Tiltakoztak a busz ellen.
Azt mondják, túl sok az autó.
Egy rakás ember jön busszal a farmboltba.
-Amiatt is nyavalyognak. -Igen.
Szeretnék találkozni ezekkel,
akiknek nincs más dolguk, mint hogy levelet irkáljanak.
Dolgom van. Neked is dolgod van.
Nincs időm leülni egy számítógép mellé, és hosszú levelet írni neked.
Nézd!
"Elegem van Jeremy Clarksonból."
Komolyan, olvasd át ezt!
Valaki a faluban online gyűjtést indított "Állítsuk meg a Diddly Squatot" címmel.
Ezek egyszerűen...
Mivel már híre ment, hogy engedélyért folyamodok
egy étterem nyitására,
úgy döntöttem, elébe megyek, és falugyűlést hívok össze.
Kezdődik.
Csináltam egy kiírást, amin az áll:
"Mivel úgy tűnik, vita van a faluban a Diddly Squatról,
"Jeremy Clarkson a Memorial Hallban lesz,
"elmagyarázza a terveit, és felel a kérdésekre.
"Minden környékbeli lakost szívesen látunk.
"Sajtot és bort biztosítunk."
Nemrégiben panasz érkezett a tanács hivatalos honlapjára:
"Az úgynevezett gazda a Diddly Squatban..."
Jogos.
"...valójában nem termel semmit ezen a farmon."
De igen.
Aztán valaki azt mondta: "A bárányelletőt nem is használták bárányelletésre."
Konkrét dokumentum bizonyítja, hogy használtuk.
Ilyen szintűek a panaszok. A kérdés...
Azért gondoltam erre a formátumra, hogy megkérdezhessék:
"Mit csinál? Mik a tervei?"
Aggódsz emiatt?
Igen.
Mert a hölgy a plébániáról
azt mondja, hogy azok, akik dühösek, nagyon dühösek.
De nagyon.
Igen, idegtépő, mert láttam a Szalmakutyákat,
láttam a Porunk hősét.
Tudod, milyen egy falu, ha felkrenkolják magukat.
Vasvillákkal jelennek meg a felhajtón, de remélhetőleg lecsillapítom őket.
Másnap elterjedt a találkozó híre, és nem jó értelemben.
Értem. Különben a chadlingtoni községi hirdetőtábla szerint én vagyok az ördög.
Hogy a farmshow maga az ördög. Az ördög műve.
A farm az ördög háza.
Lássuk, le tudok-e menni oda, és...
CHADLINGTON KÉRJÜK, VEZESSEN LASSAN
A 70-es évek esküvői stílusa a cél, ami nekem történetesen bejön.
A falusiak szállingózni kezdtek, a kameráknak el kellett hagyniuk a termet,
mert a helyiek ragaszkodtak ahhoz, hogy ne forgassunk odabent.
Charlie és Kaleb szorosan az ablakra tapasztotta a fülét,
az én saját mikrofonom pedig még mindig be volt kapcsolva,
így vártam, hogy mindenki leüljön, aztán a lényegre tértem.
Sokkolt minket, ami a műsor sugárzása után történt.
A forgalom, a sár, a káosz és a gyorshajtás.
Abszolút rémálom. Egyetértek.
Szóval hogyan tudjuk elérni, hogy ez jól nézzen ki?
Embereket vonzzunk ide, ahol pénzt költenek,
de nem rontjuk senki életminőségét a faluban?
Azt reméltem, a nyitóbeszédem megnyugtatja a kedélyeket.
De nem nyugtatta meg.
Nem mutatott együttérzést vagy empátiát a faluban élőkkel.
Idiótaként mutatott be minket.
Azt mondta: "Minden faluban van egy idióta, nálunk hat van."
Engem ne nevezzenek idiótának!
Ezt nem lenne szabad, bocsánatot kéne kérnie.
-Most azonnal bocsánatot kérek. -Oké.
Ön egyáltalán nem hangzik idiótának, és jogosak az észrevételei.
Viszont a nyugat-oxfordshire-i kerületi tanács több érve is idióta volt.
"A bárányellető pajtát soha nem használták. A farm nem termel semmit."
Butaság ilyet mondani, mivel sok mindent termelünk a farmon.
Igaza van.
De tény, hogy maga nem farmer.
Maga egy médiaszemélyiség, de ez itt nem a Love Island!
Hogy mi?
Igen. A Legyen ön is milliomos és A nagy túra
műsorvezetője vagyok.
De a farm a szenvedélyem.
Magának nincs szüksége a bolt bevételére.
A farmnak bevétel kell.
Személyesen magának nincs szüksége a bevételre.
Ma este megkapja a magáét.
Hiába mondják, hogy zárjuk be a boltot. Nem lehet.
A farmnak bevételi forrás kell.
-De válaszol nekik. -Igen.
Miután a helyiek kiadták magukból a dühöt, jött a lényeg.
Szóval azt tervezi, hogy a bárányelletőből
egy kávézót/éttermet/akármit csinál.
Igen, már vannak teheneink, üszőink is, ezek biztosítják a marhahúst.
Van tojásunk, vannak csirkéink.
Lassan minden megvan, ami az étteremhez kell.
Most azt szeretnénk hallani, mit tervez most azonnal
a tisztaság, a forgalomirányítás érdekében.
Beszélnünk kell a közútkezelővel, távolítsák el a kúpokat.
Ez lesz az első dolgom holnap.
Ocsmányak, nem illenek ide.
Telepítenünk kell egy autómosót, ahol lemoshatják a kerekeket,
mielőtt felhajtanak az útra, így nem lesz sár.
Egy csinos fatáblát: "Kérjük, ne parkoljon az út szélére."
Van pár dolog, amitől hasznos és kellemes szolgáltatás lesz,
ami tetszik az arra járóknak.
Azt szeretném, ha ez egy remek kis farmbolt
és egy remek kis kávézó-étterem lenne.
És kaphatunk mind VIP-belépőt?
Igen, lesz egy kedvezményes VIP-belépő.
-Hogy hangzik? -Remekül!
Ebben a vidám hangulatban búcsúzom is.
Akkor én megyek!
Viszlát!
Ez sokkal, de sokkal jobban ment, mint gondoltam.
Az elején kicsit odaszólt nekünk.
Egyesek kitűzött céllal jöttek ide.
Mindig ez van, nem igaz? Mit is mondhatnék?
De mindenkinek joga van a saját véleményéhez.
Meg kell hallgatni az embereket, őszintén, érdeklődést mutatni, és ő ezt teszi.
Kezdetnek jó volt.
Örültünk a lehetőségnek, hogy beszélhetünk vele.
Ez a legfontosabb.
Inkább párbeszéd, mint konfrontáció.
Másnap reggel, ahogy ígértem,
nekiláttam rendbe hozni a farmbolt környékét...
KÉRJÜK, VEZESSEN LASSAN!
...ami megbeszélést jelentett Lisával.
Most rögtön neki kell állnunk.
Fel kell szedni ezeket a kúpokat.
El kell tüntetni a dróthálót.
Azt a sok műanyagot, meg a rekeszeket is.
A kukákat el kell rejteni, ahogy illik.
A szemétnek, amit mindenhol látok, el kell tűnnie.
Nézd azt a ronda szénabálát! Szörnyű!
Láttad, mennyibe kerül a széna? Nem fogok újat venni!
Nézd ezeket a kúpokat!
-Gyere a... -Azok a rendőrségtől vannak.
Ők oda ki rakták őket. Mi hoztuk be őket ide.
Hát, nem én voltam. Valaki behozta ide
és használja őket, mert így kényelmes.
Nem lehet kényelmes.
Nézd meg! Kinek az ötlete volt az a kék felirat?
Ideiglenes, egy-két napig.
Három hónapja ott vannak.
Megvannak az új feliratok, a füves rész peremére.
Tudom.
Tudod, mit? Meg tudom csinálni, és akkor nem lesz készlet a boltban.
Szuper dolog
szép címkéket tervezni az árura a boltban.
De amikor a bolt így néz ki...
-Az rémes. -Tudom. Most mit csináljak?
Nincs időm.
Fogalmad sincs... El kell mennem...
Ma meg kell nézetnem az egyik,
nem is tudom, ökröt vagy tinót vagy mit,
mert véletlenül maradt egy heréje.
Charlie jön az új kormányzati szabályozásról beszélni.
El vagyok havazva.
Ha egész nap ezt csinálom, nem lesz semmink a boltban.
Sajnálom, de azt mondtam, te viszed a farmboltot,
én meg a farmot.
-Ez itt a farmbolt. -Én főzöm a reggelidet,
az ebédedet és vacsorádat is.
Mikor? Milyen reggelit? Milyen ebédet? Milyen vacsorát?
Én főztem magamnak. Kolbászt és krumplipürét.
-Nem igaz. -De bizony!
Odaégettem, mert a kutyák rászartak a szőnyegre,
és főzés közben kellett feltakarítanom.
A te kutyáid, a te szarod.
-Az én kutyáim? -A mi kutyáink.
Te akartál kutyát, te takarítsd fel a szart!
-Hát... -"Allergiás vagyok a kutyaszarra."
Képzeld csak, én is!
Most komolyan!
Mekkora gyökér!
Úgy értem, ez tényleg gusztustalan.
Nyáron oké volt.
Aztán jött az eső, márpedig ha esik, minden elbaszódik.
KÉRJÜK, TISZTELJE SZOMSZÉDAINKAT, TÁVOZZON CSENDESEN - KÖSZÖNJÜK
Amíg Lisa a rendrakási hadművelettel volt elfoglalva,
én nekiláttam a teendők végtelen listájának, ami egy gazdálkodóra vár.
Várj!
-Ha bent vagy... -Majd kimászok.
Ragadtam már bent korábban.
-Miért nem húztad ki? -Így könnyebb.
Nem nagy bika volt, ugye?
Ez itt egy herezacskó és semmi több.
Basszus!
Ingyen van. Hála istennek érte!
-Csináljam én? -Ne!
Most figyelj!
Az ég szerelmére, baszki!
Amikor volt egy szabad pillanatom,
...egy időszak, amikor magas...
Charlie gondoskodott róla, hogy kitöltse.
Van ott pár sarokszám. Pontos számok. Mind a hozamtól függ.
Szóval ez a nettó marzs a farmon.
-Hogy érted, hogy marzs? -A profitod 0,75 százalék.
Mert a kiadásaid nagyon keveset csökkentek. Hol az a...
A sötétkék vonal 2021.
-Szóval ez azt mutatja... -Igen.
Ez itt a betakarítás, a sötét vonal.
A vetésforgó alappillére a búza és az olajrepce.
A költségek közel azonosak,
de a plusz termés a nettó bevételhez került.
Át kell néznünk a részleteket.
-Ez a legrosszabb... -Megmutatom.
Istenem! Picsába!
-Ilyen hatással vagyok rád. -Nem.
Csak hullafáradt voltam.
A gazdálkodás kifáraszt.
A feladatok nyomása mellett
a mi kis Diddly Squatunkon most már rajta volt a világ szeme.
A tevékenységeimmel együtt országos vita tárgya lett.
Carla a Cotswolds északi részéről, ami nincs messze,
azt mondja, Clarksonnak nem először
kellett lecsillapítania a helyieket, miután felrobbantotta a házát.
A tömeg elárasztja az egykor csendes falut,
amit nem ekkora forgalomra terveztek. Órákat kell várni a bejutásra.
Nem tisztelik a környéket.
Ezek az ellenérvek.
Halljuk Julie Gibbet Scarborough-ból!
Jó napot, Jeremy!
Kiruccantunk Cotswoldsba.
Arra jártunk, és láttuk a teheneket...
Ezek után
nem akartam mást, csak elrejtőzni a szántóföldeken.
Így is tettem.
Imádom ezt a napszakot, amikor elindulok a traktorral.
Olyan békés!
Emlékeznek, a Forrest Gump végén Forrest a fűnyíróján hajt át
a gyepen az alabamai Greenbow-ban.
Én is úgy érzem magam itt.
Mennyi kalandban volt részem életem során!
És mégis
végül itt kötöttem ki.
És imádom. Egyszerűen imádom.
Kalebnek ezt jól el kell áztatnia a gyomirtóval.
De komolyan.
Mert azt hiszem, idén tavaszi árpát vetünk ide,
és az fontos.
Mert ezt fogjuk használni a nagy...
Kurva élet!
Eltaláltam a telefonpóznát.
Basszus!
Oké.
Basszus!
Eltörtem.
Az egész... Ez mind hátrahajlott.
Látni lehet, hogy arra állnak... Pedig erre kéne...
Azt pedig eltörtem.
Basszus!
Miért raktak oda egy telefonpóznát?
Ez a helyzet csak egyféleképpen romolhatott tovább.
Ne bassz!
-Tönkrevágtad a cuccot? -Nem.
Ezt most nagyon elbasztad.
-Kurva élet! -Azt is.
Mennyire béna vagy!
Minden egyes alkalommal!
Tudom.
Ha ezt kiegyenesítjük, akkor le fog jönni, igaz?
Igen. Az egészet ki kell egyenesíteni.
Levágni és visszahegeszteni.
Mennyire vagy jó a hegesztésben?
Te hozod rendbe.
-Mi? Én nem tudok hegeszteni. -Te hozod rendbe.
Te hozod rendbe.
Jézusom!
Ezt az egészet ma reggel csináltam.
Én már megcsináltam a fél szántóföldet.
-Dehogy! -Dehogynem!
Ez a szántóföld nincs kész.
De igen! A fele kész van!
-Miért nem mondtad? -Mert nyilvánvaló!
A szántófölded fele kész.
Hát, én nem láttam.
-Nem láttad a különbséget? -Nem.
Ezután az áramszolgáltató sérült póznája került terítékre.
Jobb, ha felhívod őket és elmondod nekik.
-Most cserélték ki ezeket. -Tudom.
Miért nem hagyjuk annyiban?
Több kárt okozott...
Lehet, hogy felhívom őket, hogy tartoznak nekem egy új boronával.
Póznát tettek a földemre, de olyan hülye vagyok,
hogy nem tudom kikerülni.
Nagy köd volt. Nem láttam.
Basszus!
Azt hittem, ezen a ponton a megaláztatásom már teljes,
de kiderült, hogy még nem.
Üdv! Mi a probléma?
Mondd el neki, Jeremy!
Történt egy kis baleset.
Kurva élet!
Leszakítottad.
Igen.
Leamortizáltad a gépet.
Az a baj, hogy ez nem a miénk.
Ez csak...
Ez egy bemutató darab.
Szóval...
Oké.
-Mennyibe kerül ez az izé? -Húszezer fontba.
Jaj, bassza meg!
A régi kultivátor visszatért a nyugdíjból,
és végül elvégeztük a munkát.
Aztán beizzítottuk a vetőgépet.
Jól van. Mehet!
És nekiláttunk a vetésnek.
Mint mindig, most is a hagyományos rádióüzenetek kíséretében.
Most más! Csak a traktor.
A zéró kilométer per órás izé villog.
Kinyomtad a ventilátort, igaz?
Már hogy nyomtam volna ki? Nem nyúltam egy gombhoz se!
Hol van a ventilátor gombja?
Az időjárás kitartott, és néhány dolgos nappal később
az összes termény a földben volt.
Szép volt!
És csak egy pózna sérült meg enyhén.
-Az nem én voltam. -Tudom. Ez én voltam.
Itt volt az ideje egy vasárnapi ebédnek Charlie-val,
aki végre befejezte az étterem beadványát.
Gondolkozz el ezen!
A tányéron minden a Diddly Squaton termett.
A bárány, a sárgarépa, a krumpli,
a cékla, a liszt a mártáshoz, a forrásvíz.
Erről szól az étterem.
Ez teszi annyira izgalmassá, mert valóban meg lehet csinálni.
-Ez az üzleti terv? -Ez.
Mindkét oldalára nyomtattam, ami környezetbarát.
-Újrahasznosított papír. -Hát persze.
Biztos rengeteg ilyet kapnak a gazdáktól.
Sok követelmény van a diverzifikációval kapcsolatban,
de ez szükséges.
El fogsz veszíteni 82 000 font értékű támogatást.
Meg kell próbálnunk betömni ezt a lyukat.
Ezért csináljuk.
-És ez ma elmegy. -Igen.
Nem. Ha nem kapunk engedélyt,
akkor bajban leszek, méghozzá jó nagy bajban.
-Tudom. -Mert egy rakás cucc marad a nyakamon,
amit sehol sem tudok eladni akár csak megközelítőleg nyereségesen.
-Így van. -Minden készen áll.
Csak az kell, hogy a nyugat-oxfordshire-i kerületi tanács rábólintson.
Míg a farm sorsáról tárgyaltak
a helyi bürokratagyárban...
NYUGAT-OXFORDSHIRE-I KERÜLETI TANÁCS
Gyerünk!
...nekem újra a teheneknek kellett szentelnem a figyelmem,
amelyek minden éjjel halálos fenyegetéssel néztek szembe.
LEGKÖZELEBB
Kurva élet!
-Nem lőhetjük le őket? -Nem.
-Gázzal irtani? -Nem.
-Betömni a lyukaikat? -Nem.
Ha felüti a fejét a tuberkulózis, a farmodat gyakorlatilag lezárják.
Basszus!
EREDMÉNY: POZITÍV
A feliratot fordította: Vincze Ágnes
Kreatív supervisor Varga Attila